**РЕПУБЛИКА СРБИЈА**

**НАРОДНА СКУПШТИНА**

**И З В Е Ш Т А Ј**

**О РАДУ РАДНИХ ТЕЛА НАРОДНЕ СКУПШТИНЕ И ЗАПОСЛЕНИХ У СЕКТОРУ ЗА ЗАКОНОДАВСТВО**

**СЛУЖБЕ НАРОДНЕ СКУПШТИНЕ**

**(период 1. јануар – 31. децембар 2019. године)**

- јануар 2020. године -

**И З В Е Ш Т А Ј**

**О РАДУ РАДНИХ ТЕЛА НАРОДНЕ СКУПШТИНЕ И**

**ЗАПОСЛЕНИХ У СЕКТОРУ ЗА ЗАКОНОДАВСТВО**

**СЛУЖБЕ НАРОДНЕ СКУПШТИНЕ**

**(период 1. јануар – 31. децембар 2019. године)**

**I**

**1.1.** Пословником Народне скупштине Републике Србије („Службени гласник РС“, број: 20/12 – пречишћен текст) предвиђено је 19 сталних радних тела (одбора) и Одбор за права детета, као посебно стално радно тело. Надлежност одбора утврђена је Пословником Народне скупштине, док за поједине одборе неке од надлежности произилазе непосредно из Устава Републике Србије и закона.

Ступањем на снагу Споразума о стабилизацији и придруживању између Европских заједница и њихових држава чланица, са једне стране и Републике Србије, са друге стране („Службени гласник РС“, број 83/08), Србија је 1. септембра 2013. године добила статус придружене државе Европској унији. На основу члана 125. Споразума образован је Парламентарни одбор за стабилизацију и придруживање од 30 чланова (15 из реда народних посланика у Народној скупштини и 15 из реда посланика Европског парламента).

**1.2.** Народна скупштина актуелног Једанаестог сазива конституисана је 3. јуна 2016. године, након ванредних парламентарних избора, који су одржани 24. априла 2016. године. Одбори Народне скупштине конституисани су Одлуком Народне скупштине 22. јуна 2016. године, на предлог посланичких група, и то сразмерно броју народних посланика које посланичке групе имају у односу на укупан број народних посланика у Народној скупштини. Већина одбора је током јуна и јула 2016. година одржала прве седнице одбора на којима су изабрани председници тих одбора. На почетку овог сазива, у Народној скупштини је образовано 16 посланичких група (највећа посланичка група имала је 104 члана а најмања пет чланова). До краја 2017. године, у Народној скупштини је било 16 посланичких група, до краја 2018 образовано је 15 посланичких група, док 13 посланика не припадају ни једној посланичкој групи а до краја 2019. године образовано је 14 посланичких група, док 21 посланик не припада ни једној посланичкој групи. Одбори имају 17 чланова, осим Одбора за контролу служби безбедности који има девет чланова и Одбора за права детета, чији је састав посебно утврђен чланом 47. Пословника Народне скупштине. Чланови одбора имају заменике сагласно члану 28. Закона о Народној скупштини и члану 24. Пословника Народне скупштине.

**1.3.** Доношењем нове Одлуке о организацији и раду Службе Народне скупштине („Службени гласник РС“ број 30/18) која је ступила на правну снагу 28. априла 2018. године и усвајањем новог Правилника о унутрашњем уређењу и сиситематизацији радних места у Служби Народне скупштине који се примењује почев од 1. јуна 2018. године, утврђене су две посебне унутрашње јединице: Кабинет председника Народне скупштине и Генерални секретаријат Народне скупштине, као и четири основне унутрашње јединице: Сектор за законодавство; Сектор за међународне односе; Сектор за опште послове и Сектор за оперативно-техничке послове и информационе технологије (раније Сектор за одржавање објеката Народне скупштине).

У Сектору за законодавство обављају се послови који се односе на: припрему и обраду аката од значаја за рад радних тела; анализу закона, предлога закона и других општих аката; припрему и обраду материјала за потребе посланичких група и други послови за потребе Народне скупштине у вршењу законодавне функције.

Сектор за законодавство, према новој организационој структури, се састоји од **пет** одељења: Одељења за уставно-правни систем и организацију власти, Одељења за економско-финансијска питања, Одељења за одбрану и национална питања, Одељења за општа друштвена питања и Одељење за послове посланичких група, с тим што Одељење за европске интеграције сада припада Сектору за спољне послове, а Библиотека Народне скупштине Генералном секретаријату.

**II**

**2.1.** У Једанаестом сазиву Народне скупштине, у периоду од 1. јануара до 31. децембра 2019. године, одржано је укупно **310 седницa радних тела, од чега 283 седница одбора** **и 27 седнице пододбора и радних група**.

Преглед одржаних седница одбора:

1. Одбор за уставна питања и законодавство 43

2. Одбор за административно-буџетска и мандатно-имунитетска питања 13

3. Одбор за правосуђе, државну управу и локалну самоуправу 27

4. Одбор за права детета 5

5. Одбор за људска и мањинска права и равноправност полова 5

6. Одбор за пољопривреду, шумарство и водопривреду 16

7. Одбор за привреду, регионални развој, трговину, туризам и енергетику 26

8. Одбор за просторно планирање, саобраћај, инфраструктуру и телекомуникације 15

9. Одбор за финансије, републички буџет и контролу трошења јав. средстава 39

10. Одбор за одбрану и унутрашње послове 14

11. Одбор за Косово и Метохију 2

12. Одбор за контролу служби безбедности 10

13. Одбор за дијаспору и Србе у региону 4

14. Одбор за заштиту животне средине 25

15. Одбор за здравље и породицу 6

16. Одбор за рад, социјална питања, друштвену укљученост и смањење сиромаштва 11

17. Одбор за образовање, науку, тех. развој и информатичко друштво 11

18. Одбор за културу и информисање 11

Преглед одржаних седница пододбора и радних група:

1. Радна група за иницијативе, петиције, представке и предлоге (образовао Одбор за права детета) - 4

### 2. Радна група за утврђивање испуњености услова учесника јавног конкурса за избор органа Комисије за заштиту конкуренције (образовао Одбор за привреду, регионални развој, трговину, туризам и енергетику) - 1

### 3. Радна група за иницијативе, петиције, представке и предлоге (образовао Одбор за просторно планирање, саобраћај, инфраструктуру и телекомуникације) – 3

4. Пододбор за разматрање извештаја о обављеним ревизијама Државне ревизорске институције је у 2019. години (образовао Одбор за финансије, републички буџет и контролу трошења јав средстава) – 2

5. Радна група за спровођење поступка за избор члана Републичке комисије за заштиту права у поступцима јавних набавки (образовао Одбор за финансије, републички буџет и контролу трошења јав средстава) – 2

6. Радна група за утврђивање испуњености услова у поступку предлагања кандидата за избор председника и четири члана Савета Комисијеза контролу државне помоћи (образовао Одбор за финансије, републички буџет и контролу трошења јавних средстава) – 1

7. Радна група за прикупљање чињеница и доказа у расветљавању злочина над припадницима српског народа и осталих националних заједница на Косову и

Метохији (образовао Одбор за Косово и Метохију) - 5

8. Радна група за иницијативе, петиције, представке и предлоге (образовао Одбор за заштиту животне средине) - 1

9. Радна група за иницијативе, петиције, представке и предлоге (образовао Одбор за здравље и породицу) - 4

10. Радна група за иницијативе, петиције, представке и предлоге (образовао Одбор за рад, социјална питања, друштвену укљученост и смањење сиромаштва) - 4

* + 1. У периоду од 1. јануара до 31. децембра 2019. године, одржано је укупно **4 седнице привремених радних тела** (анкетних одбора и комисија), и то:
* **4 седнице** Комисије за истрагу последица НАТО бомбардовања 1999. године по здравље грађана Србије, као и утицај на животну средину, са посебним освртом на последице које је оставила употреба пројектила са осиромашеним уранијумом.

**2.2.** Седнице одбора су углавном одржаване у Београду, у просторијама Народне скупштине Трг Николе Пашића 13 и Краља Милана 14, док је **7 седницa одбора одржано ван седишта Народне скупштине**, и то:

- Одбор за људска и мањинска права и равноправност половаодржао је **једну** седницу ван седишта: 15. новембра 2019. године у Панчеву;

**-** Одбор за пољопривреду, шумарство и водопривредуодржао је **две** седнице ван седишта: 27. септембра 2019. године, у Врању и 17. октобра 2019. године, на Старој планини.

**-** Одбор за финансије, републички буџет и контролу трошења јавних средставаодржао је **четири** седнице ван седишта: 28. фебруара 2019. године, у Бања Луци, 30. и 31. маја 2019. године, у Крушевцу, 5. и 6. септембра 2019. године, у Зрењанину и 31. октобра и 1. новембра 2019. године, у Чачку.

**2.2.1.** Седнице пододбора, радних група су углавном одржаване у Београду, док је 7 **седница** пододбора и радних група, каои **1 седница** привременог радног тела **одржано ван седишта Народне скупштине** , и то:

- Пододбор за разматрање извештаја о обављеним ревизијама Државне ревизорске институције (образовао Одбор за финансије, републички буџет и контролу трошења јавних средстава) је у 2019. години одржао **две седнице** у оквиру седница Одбора које су одржане ван седишта Народне скупштине.

- Радна група за прикупљање чињеница и доказа у расветљавању злочина над припадницима српског народа и осталих националних заједница на Косову и Метохији (образовао Одбор за Kосово и Метохију) одржала је **пет** седница ван седишта. Радна група је одржала и две презентације свога рада и активности ван седишта Народне скупштине.

* Комисија за истрагу последица НАТО бомбардовања 1999. године по здравље грађана Србије, као и утицај на животну средину, са посебним освртом на последице које је оставила употреба пројектила са осиромашеним уранијумом одржала је **једну** седницу ван седишта Народне скупштине.

**2.2.2.** Седнице привремених радних тела (анкетних одбора и комисија) су углавном одржаване у Београду, док је **једна седница** Комисије за истрагу последица НАТО бомбардовања 1999. године по здравље грађана Србије, као и утицај на животну средину, са посебним освртом на последице које је оставила употреба пројектила са осиромашеним уранијумомодржана ван седишта Народне скупштине.

**2.3.** Одбори су на основу члана 44. став 4. Пословника Народне скупштине **одржали шест „заједничких“ седница** о питањима од заједничког интереса, и то:

- Одбор за људска и мањинска права и равноправност полова и Одбор за рад, социјална питања, друштвену укљученост и смањење сиромаштва одржали су заједничку седницу 2. децембра 2019. године у Дому Народне скупштине, на тему: „Приступачна будућност-обележавање Међународног дана особа са инвалидитетом“;

- Одбор за одбрану и унутрашње послове и Одбор за Косово и Метохију, одржали су заједничку седницу 17. маја 2019. године, на тему: „Информисање чланова Одбора о актуелној безбедносној ситуацији на Косову и Метохији, са посебним освртом на угрожавање безбедности од стране радикалних исламиста и џихадиста“;

- Одбор за дијаспору и Србе у региону и Одбор за културу и информисање, одржали су заједничку седницу 22. октобра 2019. године, на тему: „Очување културног идентитета у дијаспори“.

**2.4.** Одбори су, у оквиру основне надлежности утврђене Пословником Народне скупштине, разматрали предлоге закона у начелу и у појединостима, након чега су подносили извештаје Народној скупштини са предлозима да Народна скупштина прихвати одређене предлоге закона и поједине амандмане, који су на исти поднети, или да их одбије.

Народна скупштина је у периоду од 1. јануара до 31. децембра 2019. године **донела** укупно **182 закона**, од тога 33 по хитном поступку и **29** **других аката** (стратегије, одлуке, закључци, аутентична тумачења). На предлоге закона **поднето је** укупно **2500 амандмана**.

Највећи број донетих закона предложила је Влада.

На предлог народних посланика донето је **два** закона: Закон о изменама и допунама Закона о радијационој и нуклеарној сигурности и безбедности (предлагач је народни посланик Маја Гојковић), и Закон о изменама и допунама Закона о безбедности саобраћаја на путевима (предлагач је народни посланик Марија Обрадовић).

**2.4.1.** На седницама одбора **размотрено је укупно 360 предлога закона** (исти предлог закона разматрала су најмање два одбора – Одбор за уставна питања и законодавство и надлежни одбор).

1. Одбор за уставна питања и законодавство 182

2. Одбор за правосуђе, државну управу и локалну самоуправу 21

3. Одбор за права детета 1

4. Одбор за пољопривреду, шумарство и водопривреду 5

5. Одбор за привреду, регионални развој, трговину, туризам и енергетику 14

6. Одбор за просторно планирање, саобраћај,

инфраструктуру и телекомуникације 15

7. Одбор за финансије, републички буџет и контролу

трошења јавних средстава 77

8. Одбор за одбрану и унутрашње послове 17

9. Одбор за заштиту животне средине 1

10. Одбор за здравље и породицу 4

11. Одбор за рад, социјална питања, друштвену укљученост

и смањење сиромаштва 7

12. Одбор за образовање, науку, технолошки развој

и информатичко друштво 14

13. Одбор за културу и информисање 2

**Укупно је поднето 2500 амандмана на предлоге закона.** На седницама одбора(не рачунајући Одбор за уставна питања и законодавство) **размотрено је укупно 2433 амандмана**, који су поднети на предлоге закона.

Одбор за уставна питања и законодавство је размотрио **182** предлога закона и укупно **2500** амандманa са аспекта њихове усклађености са правним системом, као и да ли испуњавају формалноправне услове за расправу.

**2.5.** На основу чл. 155. став 3, 157. став 6. и 165. Пословника Народне скупштине, одбори могу да подносе амандмане. У периоду између завршеног начелног претреса предлога закона и отварања претреса у појединостима о том предлогу закона (период од најмање 24 часа), надлежни одбор може да поднесе амандмане док је за све друге овлашћене предлагаче закона истекао рок за подношење амандмана.

У складу са наведеним одредбама Пословника, **одбори су поднели укупно 25 амандмана на предлоге закона** из своје надлежности, које је представник предлагача прихватио, и то:

**-** 3 амандмана Одбор за правосуђе, државну управу и локалну самоуправу, од чега: 1 на Предлог закона о изменама и допунама Закона о извршењу и обезбеђењу**,** 1 наПредлог закона о изменама и допунама Закона о спречавању корупцијеи 1 наПредлог закона о изменама и допунама Закона о Агенцији за борбу против корупције**;**

- 4 амандмана Одбор за пољопривреду, шумарство и водопривреду на Предлог закона о изменама и допунама Закона о безбедности хране;

- 1 амандман Одбор за просторно планирање, саобраћај, инфраструктуру и телекомуникације на Предлог закона о изменама и допунама Закона о посебним условима за реализацију пројекта изградње станова за припаднике снага безбедности;

- 6 амандмана Одбор за финансије, републички буџет и контролу трошења јавних средстава, од чега: 1 на Предлог закона о конверзији стамбених кредита индексираних у швајцарским францима, 3 на Предлог закона о утврђивању јавног интереса и посебним поступцима ради реализације Пројекта изградње инфраструктурног коридора аутопута Е-761, деоница Појате-Прељина, 1 на Предлог закона о изменама и допунама Закона о порезу на додату вредност и 1 на Предлог закона о буџету Републике Србије за 2020. годину са Предлогом одлуке о давању сагласности на Финансијски план Републичког фонда за пензијско и инвалидско осигурање за 2020. годину, Предлогом одлуке о давању сагласности на Финансијски план Републичког фонда за здравствено осигурање за 2020. годину, Предлогом одлуке о давању сагласности на финансијски план Националне службе за запошљавање за 2020. годину и Предлогом одлуке о давању сагласности на Финансијски план Фонда за социјално осигурање војних осигураника за 2020. годину;

- 1 амандман Одбор за одбрану и унутрашње послове на Предлог закона о изменама и допунама Закона о путним исправама;

- 7 амандмана Одбор за здравље и породицу на Предлог закона о предметима опште употребе;

- 3 амандмана Одбор за образовање, науку, технолошки развој и информатичко друштво, и то: 1 на Предлог закона о изменама и допунама Закона о предшколском васпитању и образовању и 2 на Предлог закона о науци и истраживањима;

**III**

**3.1.** Одбори су, у оквиру свог делокруга, донели **укупно 108 акaтa и предлогa аката**, као и велики број појединачних решења, од чега 24 предлога одлука, 56 одлука, 16 предлога закључака и 12 закључака.

**3.1.1. Предлоге одлука (укупно 24) поднели су следећи одбори**:

- Одбор за административно-буџетска и мандатно-имунитетска питања 1

- Одбор за правосуђе, државну управу и локалну самоуправу 7

- Одбор за финансије, републички буџет и контролу

трошења јавних средстава 13

- Одбор за контролу служби безбедности 1

- Одбор за културу и информисање 2

**3.1.2. Одлуке (укупно 56) донели су следећи одбори:**

- Одбор за административно-буџетска и мандатно-имунитетска питања 28

- Одбор за правосуђе, државну управу и локалну самоуправу 2

- Одбор за људска и мањинска права и равноправност полова 2

**-** Одбор за пољопривреду, шумарство и водопривреду 1

- Одбор за просторно планирање, саобраћај,

инфраструктуру и телекомуникације 4

- Одбор за финансије, републички буџет и контролу

трошења јавних средстава 8

- Одбор за одбрану и унутрашње послове 4

- Одбор за контролу служби безбедности 3

- Одбор за образовање, науку, технолошки развој и информатичко друштво 2

- Одбор за културу и информисање 2

**3.1.3. Предлоге закључака (укупно 16) поднели су следећи одбори:**

- Одбор за правосуђе, државну управу и локалну самоуправу 3

- Одбор за људска и мањинска права и равноправност полова 1

- Одбор за привреду, регионални развој, трговину, туризам и енергетику 3

- Одбор за финансије, републички буџет и контролу

трошења јавних средстава 6

- Одбор за контролу служби безбедности 1

- Одбор за дијаспору и Србе у региону 2

**3.1.4. Закључке (укупно 12) донели су следећи одбори:**

- Одбор за административно-буџетска и мандатно-имунитетска питања 1

- Одбор за пољопривреду, шумарство и водопривреду 7

- Одбор за привреду, регионални развој, трговину, туризам и енергетику 1- Одбор за дијаспору и Србе у региону 2

- Одбор за заштиту животне средине 1

**3.2.** Одбори су размотрилиукупно **64 извештаја и информација**, од чега 2 извештаја Владе, 36 тромесечних информација министарстава и 26 извештаја других државних органа, организација и тела.

**3.2.1.** Одбори су разматрали **извештаје Владе (укупно 2)**, у складу са чланом 228. Пословника Народне скупштине:

-**Одбор за Косово и Метохију** је размотрио **један** извештај: размотрио Извештај о раду Канцеларије за Косово и Метохију за период јануар–децембар 2018. године;

-**Одбор за заштиту животне средине** је размотрио **један** извештај: Извештај о стању животне средине у Републици Србији за 2018. годину;

**3.2.2.** Одбори су разматрали **тромесечне информације министарстава (укупно 36)**, у складу са чланом 229. Пословника Народне скупштине:

**- Одбор за права детета** је размотрио **два** извештаја, и то: Извештај о раду Савета за права детета Владе Републике Србије, који је поднело Министарство за рад, запошљавање, борачка и социјална питања и Извештај о раду Савета за права детета Владе Републике Србије, који је поднело Министарство за рад, запошљавање, борачка и социјална питања;

- **Одбор за пољопривреду, шумарство и водопривреду** је размотрио **четири** информације о раду Министарства пољопривреде, шумарства и водопривреде (за четврти квартал 2018. године, за први квартал 2019. године, за други квартал 2019. године и за трећи квартал 2019. године);

- **Одбор за привреду, регионални развој, трговину, туризам и енергетику** је размотрио **четири** информације о раду Министарства привреде (за период октобар-децембар 2018. године, за период јануар-март 2019. године, за период април-јун 2019. године и за период јул-септембар 2019. године); **шест** извештаја о раду Министарства трговине, туризма и телекомуникација (за период од 1. априла до 30. јуна 2018. године, за период од 1. јула до 30. септембра 2018. године, за период од 1. октобра до 31. децембра 2018. године, за период од 1. јануара до 31. марта 2019. године, за период од 1. априла до 30. јуна 2019. године и за период од 1. јула до 30. септембра 2019. године).

Одбор је, у складу са чланом 84. Закона о приватизацији и чланом 54. Пословника Народне скупштине, у 2019. години размотрио **11** редовних месечних извештаја Министарства привреде о стању поступка приватизације, закљученим уговорима о продаји капитала, односно имовине, са приложеним уговорима, покренутим поступцима приватизације, раду субјеката надлежних за спровођење поступка приватизације: Извештај Министарства привреде о стању поступка приватизације за децембар 2018. године, Извештај Министарства привреде о стању поступка приватизације за јануар 2019. године, Извештај Министарства привреде о стању поступка приватизације за фебруар 2019. године, Извештај Министарства привреде о стању поступка приватизације за март 2019. године, Извештај Министарства привреде о стању поступка приватизације за април 2019. године, Извештај Министарства привреде о стању поступка приватизације за мај 2019. године, Извештај Министарства привреде о стању поступка приватизације за јун 2019. године, Извештај Министарства привреде о стању поступка приватизације за јул 2019. године, Извештај Министарства привреде о стању поступка приватизације за август 2019. године, Извештај Министарства привреде о стању поступка приватизације за септембар 2019. године и Извештај Министарства привреде о стању поступка приватизације за октобар 2019. године.

- **Одбор за просторно планирање, саобраћај, инфраструктуру и телекомуникације** је размотрио **шест** тромесечних информација: **два** извештаја о раду Министарства трговине, туризма и телекомуникација (за период од 1. јануара 2019. године до 31. марта 2019. године и за период од 1. априла 2019. године до 30. јуна 2019. године); **четири** информације о раду Министарства грађевинарства, саобраћаја и инфраструктуре (за период јул-септембар 2018. године, за период октобар-децембар 2018. године, за период јануар-март 2019. године и за период aприл-јун 2019. године);

- **Одбор за одбрану и унутрашње послове** је размотрио **две** тромесечне информације о раду Министарства унутрашњих послова за периоде од јула до септембра и од октобра до децембра 2018. године;

**- Одбор за заштиту животне средине** је размотрио **две** информације о раду Министарства заштите животне средине (за период новембар и децембар 2018. и јануар 2019. године и за период фебруар-април 2019. године);

- **Одбор за здравље и породицу** је размотрио **четири** информације о раду Министарства здравља (за период јул-септембар 2018. године, за период октобар-децембар 2018. године, за период јануар-март 2019. године и за период април- јун 2019. године);

**- Одбор за рад, социјална питања, друштвену укљученост и смањење сиромаштва** размотриоје **шест** информација о раду Министарства за рад, запошљавање, борачка и социјална питања (за период од 1. априла до 30. јуна 2018. године, за период од 1. јула до 30. септембра 2018. године, за период од 1. октобра до 31. децембра 2018. године, за период од 1. јануара до 31. марта 2019. године, за период од 01. априла до 30. јуна 2019. године и за период од 01. јула до 30. септембра 2019. године).

**3.2.3.** Одбори су разматрали **извештаје других државних органа, организација и тела (укупно 26)**, у складу са чл. 237 – 241. Пословника Народне скупштине:

- **Одбор за правосуђе, државну управу и локалну самоуправу** је размотрио **шест** извештаја: Редован годишњи извештај Заштитника грађана за 2018. годину, од 19. марта 2019. годину, Извештај о спровођењу Закона о слободном приступу информација од јавног значаја и Закона о заштити података о личности у 2018. години, Годишњи извештај о раду Агенције за борбу против корупције у 2018. години, од 1. априла 2019. године, Извештај Републичког јавног тужиоца о раду јавних тужилаштава на сузбијању криминалитета и заштити уставности и законитости за 2018. годину, од 3. априла 2019. године, Извештај о раду Високог савета судства за 2018. годину, од 15. марта 2019. године и Извештај о раду Државног већа тужилаца за 2018. годину, од 2. априла 2019. године;

**- Одбор за права детета** је размотрио **један** извештај: Годишњи извештај заштитника грађана за 2018. годину, поглавље 4.1. права детета;

- **Одбор за људска и мањинска права и равноправност полова** је размотрио **један** извештај: Редован годишњи извештај Повереника за заштиту равноправности за 2018. годину;

- **Одбор за привреду, регионални развој, трговину, туризам и енергетику** је размотрио **три** извештаја: Извештај о раду Комисије за заштиту конкуренције за 2017. годину, Извештај о раду Комисије за заштиту конкуренције за 2018. годину и Годишњи извештај о раду Агенције за енергетику за 2018. годину;

**- Одбор за просторно планирање, саобраћај, инфраструктуру и телекомуникације** је размотрио **један** извештај - Извештај о раду Регулаторне агенције за електронске комуникације и поштанске услуге за 2018. годину;

- **Одбор за финансије, републички буџет и контролу трошења јавних средстава** је размотрио **14** извештаја независних државних органа: Извештај о раду Фискалног савета за 2017. годину, Извештај о раду Фискалног савета за 2018. годину, размотрен на 73. седници Одбора, Извештај о раду Републичке комисије за заштиту права у поступцима јавних набавки у периоду од 01.01.2018. до 31.12.2018. године, Извештај о раду Државне ревизорске институције за 2018. годину, Извештај о пословању Комисије за хартије од вредности за 2018. годину, Финансијски извештај Комисије за хартије од вредности за 2018. годину, Извештај независног ревизора "Винчић" д.о.о. Београд о финансијским извештајима Комисије за хартије од вредности за 2018. годину, Извештај Управе за јавне набавке о надзору над применом Закона о јавним набавкама за 2018. годину, Извештај о раду Агенције за борбу против корупције за 2018. годину са Извештајем о спровођењу Националне стратегије за борбу против корупције у Републици Србији за период од 2013. до 2018. године и Акционог плана за њено спровођење, Финансијски извештаји Народне банке Србије за 2018. годину са извештајем овлашћеног ревизора, Извештај о раду Савета гувернера Народне банке србије за период од 1. јануар – 30. јун 2018. године, Извештај о раду Савета гувернера Народне банке Србије за период од 1. јул – 31. децембар 2018. године, Полугодишњи извештај Народне банке Србије о монетарној политици за период јануар-јун 2018. године, Годишњи извештај Народне банке Србије о монетарној политици за 2018. годину, Годишњи извештај Народне банке Србије о пословању и резултатима рада за 2018. годину и Годишњи извештај Народне банке Србије о стабилности финансијског система за 2018. годину.

**3.3.** Одбори су давали **мишљења**, разматрали **предлоге одлука**, доносили **решења** и **препоруке,** разматрали **интерпелације, акционе планове, предлоге аутентичних тумачења закона,** утврђивали **листе кандидата**, и то:

**- Одбор за уставна питања и законодавство** је размотрио и поднео Народној скупштини **један предлог аутентичног тумачења** - Предлог за доношење аутентичног тумачења одредбе члана 2. Закона о потврђивању Уговора о изменама и допунама финансијских уговора 23.761, 24.745, 25.002, 25.198, 25.497, 25.610, 25.872, 81.657 и 82.640 између Републике Србије и Европске инвестиционе банке ("Службени гласник РС - Међународни уговори" број 11/179). Одбор је размотрио **један предлог за промену Устава Републике Србије; један Предлог резолуције** **Народне скупштине Републике Србије** о Војводини; два предлога стратегије: Предлог стратегије одбране Републике Србије и Предлог стратегије националне безбедности Републике Србије. Такође, Одбор је размотрио **четири предлога одлука**: Предлог одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2019. годину, Предлог одлуке о давању сагласности на Одлуку о изменама Финансијског плана Фонда за социјално осигурање војних осигураника за 2019. годину, Предлог одлуке о избору заменика Заштитника грађана и Предлог одлуке о употреби Војске Србије и других снага одбране у мултинационалним операцијама ван граница Републике Србије.

**- Одбор за административно-буџетска и мандатно-имунитетска питања** је унаведеном периоду, у складу са овлашћењима из Закона о Народној скупштини и Пословника, утврдио измене и допуне Скупштинског буџета за 2019. годину и утврдио Предлог Скупштинског буџета за 2020. годину. Разматрао је разлоге престанка мандата и одлуке Републичке изборне комисије о додели мандата народних посланика о чему је подносио извештаје Народној скупштини. Одбор је донео: **10 позитивних мишљења** за обављање друге јавне функције или другог посла, донетих на захтев народних посланика или других функционера које је бирала Народна скупштина; **7 решења одбора** за постављење вд помоћника генералног секретара - руководиоца сектора; постављење помоћника генералног секретара - руководиоца сектора на 5 година (Сектор за опште послове и Сектор за оперативно-техничке и послове и информационе технологије); наставак рада на положају помоћника генералног секретара – руководилац Сектора за законодавство, Сектора за опште послове и Сектора за оперативно-техничке и послове и информационе технологије до истека времена на које су постављени; **1 предлог одлуке** - Предлог одлуке о давању сагласности на акта Заштитника грађана. Одбор је у извештајном периоду усвојио и Народној скупштини поднео Извешаје о престанку мандата народног посланика и Извештаје о попуни упражњеног посланичког места, укупно 5. Такође, председник Одбора је на основу овлашћења Одбора донео поједниначне акте - решења о остваривању материјалних права народних посланика и функционера које је бира Народне супштина: решења о пријему на стални рад народних посланика, решења о платама за функционере које бира и именује Народна скупштина, посебно имајући у виду да се висина основице у току 2019. године мењала два пута; оквирно око **100 донетих решења.**

**- Одбор за правосуђе, државну управу и локалну самоуправу** је размотрио: **осам предлога одлука** о избору председника судова и о избору судија који се први пут бирају на судијску функцију, које је поднео Високи савет судства: Предлог одлуке o избору председника суда (број 119-3840/18 од 14. децембра 2018.године), Предлог одлуке о избору судије који се први пут бира на судијску функцију (број 119-3957/18 од 27. децембра 2018. године), Предлог одлуке о избору председника судова (број 119-1563/19 од 25. априла 2019. године), Предлог одлуке о избору судија који се први пут бирају на судијску функцију (број 119-1562/19 од 25. априла 2019. године), Предлог одлуке о избору судије који се први пут бира на судијску функцију (број 119-1778/19 од 4. јуна 2019. године), Предлог одлуке за избор судија које се први пут бирају на судијску функцију (број: 119-1851/19, од 13. 6. 2019.), Предлог одлуке о избору прeдседника судова (број 119-2393/19 од 20. септембра 2019. године) и Предлог одлуке о избору судије који се први пут бира на судијску функцију (број 119-2394/19 од 20. септембра 2019. године); **два предлога одлука о избору заменика јавног тужиоца** које је поднело Државно веће тужилаца: Предлог одлуке о избору заменика јавног тужиоца (број 119-1771/19 од 3. јуна 2019. године) и Предлог одлуке за избор заменика јавних тужилаца (број: 119-1875/19, од 13. 6. 2019.); Одбор је укупно поднео **осам предлога одлука**: Предлог одлуке о престанку функције председника Вишег суда у Крагујевцу, Предлог одлуке о престанку функције јавног тужиоца у Вишем јавном тужилаштву у Краљеву, Предлог одлуке о давању сагласности на Правилник о унутрашњем уређењу и систематизацији радних места у Стручној служби Повереника за заштиту равноправности, Предлог одлуке о престанку функције председника суда у судовима опште и посебне надлежности у Републици Србији, Предлог одлуке о престанку функције председника Прекршајног суда у Крушевцу, Предлог одлуке о престанку функције председника Основног суда у Пироту, Предлог одлуке о престанку функције председника суда у судовима опште и посебне надлежности у Републици Србији и Предлог одлуке о именовању чланова Надзорног одбора; Одбор је **донео две Одлуке:** Одлуку о организовању јавног слушања и Одлуку о давању сагласности на акте о организацији и систематизацији послова Агенције за борбу против корупције.

**- Одбор за права детета** је на седници, одржаној 28. јануара 2019. године одредио народног посланика Сандру Божић, члана Одбора, за приступање формирању и деловању Националне коалиције за окончање дечјих бракова у Републици Србији, а сходно позиву за приступање Националној коалицији упућеном Одбору (23 Број 06-90/19 од 21. јануара 2019. године) од стране Координационог тела за родну равноправност Владе Републике Србије и УНИЦЕФ-а у Републици Србији.

- **Одбор за привреду, регионални развој, трговину, туризам и енергетику поднео је две листе кандидата** у оквиру изборне функције: Листу кандидата за председника Комисије за заштиту конкуренције и Листу кандидата за три члана Савета Комисије за заштиту конкуренције.

- **Одбор за просторно планирање, саобраћај, инфраструктуру и телекомуникације** је донео **четири Одлуке о давању сагласности** Влади Републике Србије за привремену примену следећих Споразума:

- Основа за вођење преговора и закључивање Споразума између Владе Републике Србије и Савета министара Босне и Херцеговине о сарадњи на реализацији пројекта аутопута/брзе саобраћајнице Београд - Сарајево - Београд и текст Споразума између Владе Републике Србије и Савета министара Босне и Херцеговине о сарадњи на реализацији пројекта аутопута/брзе саобраћајнице Београд - Сарајево – Београд, ради давања сагласности за привремену применудо његовог ступања на снагу;

- Основa за вођење преговора и закључивање Споразума између Владе Републике Србије, Владе Црне Горе и Савета министара Босне и Херцеговине о преносу надлежности за пружање услуга у ваздушном саобраћају и текст Споразума између Владе Републике Србије, Владе Црне Горе и Савета министара Босне и Херцеговине о преносу надлежности за пружање услуга у ваздушном саобраћају, ради давања сагласности за привремену примену до његовог ступања на снагу;

- Основa за вођење преговора и закључивање Споразума о ваздушном саобраћају између Владе Републике Србије и Владе Уједињеног Краљевства Велике Британије и Северне Ирске и текст Споразума о ваздушном саобраћају између Владе Републике Србије и Владе Уједињеног Краљевства Велике Британије и Северне Ирске, ради давања сагласности за привремену примену до његовог ступања на снагу;

- Основ за вођење преговора и закључивање Споразума између Владе Републике Србије и Савета министара Босне и Херцеговине о одржавању и реконструкцији путних међудржавних мостова између Републике Србије и Босне и Херцеговине и текст Споразума између Владе Републике Србије и Савета министра Босне и Херцеговине о одржавању и реконструкцији путних међудржавних мостова између Републике Србије и Босне и Херцеговине.

**- Одбор за финансије, републички буџет и контролу трошења јавних средстава** је у извештајном периоду разматрао 15 аката, и то: Финансијски план Комисије за хартије од вредности за 2019. годину, Друге измене Финансијског плана Комисије за хартије од вредности за 2018. годину, Предлог правилника о унутрашњем уређењу и систематизацији радних места у Стручним службама Фискалног савета, Програм монетарне политике Народне банке Србије за 2019. годину, Финансијски план Народне банке Србије за 2019. годину, Измене финансијског плана Фискалног савета за 2019. годину, Предлог одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2019. годину, Предлог финансијског плана Државне ревизорске институције за 2020. годину и пројекцијама за 2021. и 2022. годину, Предлог одлуке о давању сагласности на Одлуку о изменама Финансијског плана Фонда за социјално осигурање војних осигураника за 2019. годину, Предлог измена појединих расхода без промене укупних расхода и укупних прихода Финансијског плана за 2019. годину Регулаторног тела за електронске медије, Предлог финансијског плана Регулаторног тела за електронске медије за 2020. годину, Предлог одлуке о ребалансу Финансијског плана Агенције за енергетику Републике Србије за 2019. годину (97. седница), Предлог финансијског плана Агенције за енергетику Републике Србије за 2020. годину, Предлог финансијског плана Фискалног савета за 2020. годину са Предлогом кадровског плана Фискалног савета за 2020. годину и Предлог финансијског плана Комисије за хартије од вредности за 2020. годину.

Одбор је укупно поднео **четири предлога одлука:** Предлог одлуке о избору председника Комисије за хартије од вредности, Предлог одлуке о избору члана Републичке комисије за заштиту права у поступцима јавних набавки, Предлог одлуке о избору члана Комисије за хартије од вредности и Предлог одлуке о избору члана Савета гувернера Народне банке Србије. Одбор је поднео **две листе кандидата** у оквиру изборне функције: Предлог Листе кандидата за избор председника Комисије за контролу државне помоћи и Предлог Листе кандидата за избор четири члана Савета Комисије за контролу државне помоћи.

- **Одбор за одбрану и унутрашње послове** је размотрио **два предлога** **стратегије**: Предлог стратегије националне безбедности Републике Србије и Предлог стратегије одбране Републике Србије као и **један предлог одлуке** и то Предлог одлуке о употреби Војске Србије и других снага одбране у мултинационалним операцијама ван граница Републике Србије. Одбор је, у складу са чланом 222. став 2. тачка 1) Закона о полицији, разматрао **један извештај** - Извештај Министарства унутрашњих послова о стању безбедности у Републици Србији за период за период од јула до децембра 2018. године. У извештајном периоду, Одбор је донео **четири одлуке** које се односе на давање сагласности, на предлог Владе, за привремену примену међународних споразума пре њиховог ступања на снагу, у складу са чланом 8. став 1. Закона о закључивању и извршавању међународних уговора:

- о давању сагласности Влади за привремену примену Споразума између Републике Србије и Републике Хрватске о граничним прелазима пре ступања на снагу;

- о давању сагласности Влади за привремену примену Споразума између Републике Србије и Републике Хрватске о пограничном саобраћају пре ступања на снагу;

- о давању сагласности Влади за привремену примену Споразума између Републике Србије и Савета министара Босне и Херцеговине о заједничким локацијама на граничним прелазима пре ступања на снагу;

- о давању сагласности Влади за привремену примену Споразума између Републике Србије и Савета министара Босне и Херцеговине о пограничном саобраћају пре ступања на снагу.

- Председник Одбора за Косово и Метохију дао је обавештење и објашњење на захтев народног посланика Ђорђа Вукадиновића на основу члана 287. Пословника Народне скупштине Републике Србије, а у складу са дописом генералног секретара 03 Број:9-6/269-19 од 9. октобра 2019. године.

**- Одбор за контролу служби безбедности** је у извештајном периоду поднео: **један** **предлог одлуке са предлогом закључака** - Предлог одлуке о усвајању Извештаја Одбора за контролу служби безбедности о извршеном надзору над радом служби безбедности за 2018. годину; Одбор је на седницама затвореним за јавност, у извештајном периоду размотрио **12 извештаја**: Извештај о раду Безбедносно-информативне агенције за период од 1. априла до 30. септембра 2018. године, Извештај Безбедносно-информативне агенције о стању безбедности Републике Србије (децембар 2018. године), Извештај о раду Генералног инспектора служби Министарства одбране за период 1. јула до 31. децембра 2018. године, Извештај о раду Безбедносно-информативне агенције за период од 1. октобра до 31. марта 2019. године, Извештај Безбедносно-информативне агенције о стању безбедности Републике Србије (мај 2019. године), Извештај о раду Војнобезбедносне агенције за период од 1. октобра 2018. године до 31. марта 2019. године, Извештај о раду Војнообавештајне агенције за период од 1. октобра 2018. године до 31. марта 2019. године, Извештај о раду Генералног инспектора служби Министарства одбране за период 1. јануара до 30. јуна 2019. године, Извештај о раду Безбедносно-информативне агенције за период од 1. априла до 30. септембра 2019. године, Извештај Безбедносно-информативне агенције о стању безбедности Републике Србије за период од 1. априла до 30. септембра 2019. године, Извештај о раду Војнообавештајне агенције за период од 1. априла до 30. септембра 2019. године и Извештај о раду Војнобезбедносне агенције за период од 1. априла до 30. септембра 2019. године.

Одбор за контролу служби безбедности је у извештајном периоду реализовао **три надзорне посете**: чланови Одбора реализовали су 10. децембра 2019. године надзорну посету Дирекције Безбедносно-информативне агенције у Београду, Дирекције Војнобезбедносне агенције у Београду, 17. децембра 2019. године и надзорну посету Дирекције Војнообавештајне агенције у Београду, 18. децембра 2019. године.

Одбор је на 27. седници, одржаној 21. марта 2019. године **усвојио План рада Одбора за 2019. годину**.

**- Одбор за заштиту животне средине** - У складу са Архуском конвенцијом, коју је Република Србија ратификовала 12. маја 2009. године, доношењем Закона о потврђивању Конвенције о доступности информација, учешћу јавности у доношењу одлука и праву на правну жаштиту у питањима животне средине, у Пословник Народне скупштине унета је одредба, на основу које Одбор за заштиту животне средине може да омогући присуство, односно учешће представника грађана и удружења грађана на седници Одбора у расправи о одређеним питањима из области заштите животне средине. На основу ове одредбе, Одбор је установио сталну Зелену столицу, на коју на свакој седници одбора, укључујући и седнице ван седишта НС, позива представнике невладиних организација, према теми која се на одређеној седници разматра. Сврха Зелене столице, која представља једини механизам ове врсте, је унапређење комуникације грађана и удружења грађана са законодавним органом, како би се утицало на побољшање закона у области животне средине. Овај јединствени механизам омогућава континуирано и координисано учешће представника цивилног друштва у раду Одбора и један је од најважнијих механизама укључивања грађана у рад скупштинских одбора. Учешће на седницама Одбора, али и у свим другим активностима, омогућава представницима организација цивилног друштва, да кроз чланство у мрежи организација које се баве заштитом животне средине - Зелена столица, изнесу ставове и предлоге члановима Одбора и да учествују у дискусији када се разматрају предлози закона.

- **Одбор за рад, социјална питања, друштвену укљученост и смањење сиромаштва** је размотрио **три предлога одлуке** и то: Предлог одлуке о давању сагласности на Финансијски план Републичког фонда за пензијско и инвалидско осигурање за 2020. годину, Предлог одлуке о давању сагласности на Финансијски план Националне службе за запошљавање за 2020. годину и Предлог одлуке о давању сагласности на Финансијски план Фонда за социјално осигурање војних осигураника за 2020. годину.

**- Одбор за културу и информисање** је поднео **1 предлог одлуке о избору**, као и **2 листе кандидата** и то: Исправку Збирне листе кандидата за чланове Националног савета за културу, као и биографије, Предлог одлуке о избору Милана Мариновића за Повереника за информације од јавног значаја и заштиту података о личности и Листу кандидата за члана Савета Регулаторног тела за електронске медије.

**IV**

**4.1.** На адресу појединих одбора у периоду 01. јануара 2019. године – 31. децембар 2019.године стигао је и велики број **представки, предлога и других писмена** од стране појединаца, организација и удружења грађана, које су поједини одбори разматрали или су их секретари одбора, у договору са председницима одбора, упућивали надлежним органима на решавање. У наведеном периоду **примљено** је укупно **462 представки, предлога и других писмена**, од којих је размотрено **260** представки, и то:

примљено – размотрено

- Одбор за уставна питања и законодавство 15 4

- Одбор за правосуђе, државну управу и локалну самоуправу 147 0

- Одбор за права детета 40 36

- Одбор за људска и мањинска права и равноправност полова 12 11

- Одбор за пољопривреду, шумарство и водопривреду 3 2

- Одбор за привреду, регионални развој, трговину,

туризам и енергетику 8 0

- Одбор за просторно планирање, саобраћај,

инфраструктуру и телекомуникације 25 34

- Одбор за финансије, републички буџет и контролу

трошења јавних средстава 21 7

- Одбор за одбрану и унутрашње послове 17 0

- Одбор за Косово и Метохију 5 4

- Одбор за контролу служби безбедности 1 1

- Одбор за дијаспору и Србе у региону 2 0

- Одбор за заштиту животне средине 3 2

- Одбор за здравље и породицу 50 50

- Одбор за рад, социјална питања, друштвену укљученост

и смањење сиромаштва 66 66

- Одбор за образовање, науку, технолошки развој

и информатичко друштво 36 36

- Одбор за културу и информисање 11 7

**4.1. Јавно слушање (укупно 5)** на тему из свог делокруга организовао је:

- Одбор за правосуђе, државну управу и локалну самоуправу, на тему: „Предлог закона о утврђивању чињеница о статусу новорођене деце за коју се сумња да су нестала из породилишта у Републици Србији“, 28. новембра 2019. године, у Дому Народне скупштине.

- Одбор за људска и мањинска права и равноправност полова, на тему: „Спречавање насиља над женама“, 26. новембра 2019. године, у Дому Народне скупштине.

- Одбор за пољопривреду, шумарство и водопривреду, на тему: „Стање вода у Србији“, 19. септембра 2019. године, у Дому Народне скупштине.

- Одбор за образовање, науку, технолошки развој и информатичко друштво, на тему: „Предлог закона о науци и истраживањима“, 17. јун 2019. године, у Дому Народне скупштине.

- Одбор за образовање, науку, технолошки развој и информатичко друштво, на тему: „Образовање на језицима националних мањина“, 22. новембар 2019. године, у Дому Народне скупштине.

4.2. Одбори, у складу са чланом 72. став 5. Пословника Народне скупштине, у извештајном периоду су одржали девет „тематских“ седнице о питањима из делокруга свог рада, и то:

- Одбор за права детета је одржао три тематске седнице, на следеће теме: „Обележавање Светског дана детета“, „Разматрање Годишњег Извештаја Заштитника грађана за 2018. годину, поглавље 4.1. права детета“ и „Разматрање Извештаја о раду Савета за права детета Владе Републике Србије“;

- Одбор за финансије, републички буџет и контролу трошења јавних средстава је одржао две тематске седнице, на следеће теме: „Колегијални преглед врховне ревизорске институције и његов значај за одговорност и транспарентност“ и 75. седница Одбора одржана 16. маја 2019. године на којој је обављен разговор са представницима Међународног монетарног фонда поводом друге ревизије Аранжмана у оквиру Инструмента за координацију политика (PCI) и консултације по члану 4. Статута ММФ;

- Одбор за дијаспору и Србе у региону је одржао једну тематску седницу, на следећу тему: „Очување културног идентитета у дијаспори“;

- Одбор за рад, социјална питања, друштвену укљученост и смањење сиромаштва је одржао једну тематску седницу, на следећу тему: „Приступачна будућност – обележавање Међународног дана особа са инвалидитетом“.

**V**

**5.1.** Чланови одбора активно су учествовали на више **семинара, конференција, радионица, округлих столова, студијских посета, манифестација и састанака**:

**Одбор за правосуђе, државну управу и локалну самоуправу:**

- Регионална Конференција на високом нивоу „Управљање сектором безбедности и реформа (ssg/r) у Југоисточној Европи“, одржана 4-5. јун 2019. године, у Београду, Клуб посланика, Толстојева 2;

- Конференција "Правосуђе и привреда" у организацији AmCham-a и Министарства правде, која је одржана, 10. децембра 2019. године, у Хотелу "Crowne Plaza", Нови Београд.

**Одбор за права детета:**

- Шеста пленарна седница Националног конвента о Европској унији, 18. јануар 2019. године, Народна скупштина, Београд, у организацији Националног конвента о Европској унији (Маја Гојковић, уводно обраћање, Нада Лазић, заменик председника Одбора);

- Скуп „Мост разумевања - Међугенерацијска солидарност“ 1. октобар 2019. године, Дом Народне Скупштине, Београд, у организацији Одбора за људска и мањинска права и равноправност полова и Повереника за заштиту равноправности (Маја Гојковић, уводно обраћање, чланови и заменици чланова Одбора: Сандра Божић, Јелена Мијатовић, Даница Буквић, Милена Ћорилић);

- Отварање Дечје недеље, 7. октобар 2019. године, Републички завод за социјалну заштиту, Београд, у организацији Пријатеља деце Србије (заменик председника Одбора Нада Лазић, уводно обраћање, Служба Одбора: Јелена Ђорић и Симона Радовић) и отварање седнице Ученичких парламената, 8. октобар 2019. године, Народна скупштине, Београд, у организацији Пријатеља деце Србије (потпредседник Народне скупштине и члан Одбора проф. др Владимир Маринковић, уводно обраћање, Служба Одбора Јелена Ђорић);

- Конференција „Развој система раних интервенција у Србији, Значај интерсекторског, трандисциплинарног и на породицу усмереног приступа“, 11. октобар 2019. године, Хотел Зира, Београд, у организацији Кабинета министра без портфеља задуженог за демографију и популациону политику и председника Савета за права детета, Фондације за отворено друштво и УНИЦЕФ-а у Републици Србији;

- Конференција „Унапређење стручног поступка идентификације жртава трговине људима у Републици Србији, 16. децембар 2019. године, Дом Народне скупштине, Београд, у организацији Министарства за рад, запошљавање, борачка и социјална питања – Центар за заштиту жртава трговине људима (чланови Одбора: Нада Лазић и Јелена Мијатовић).

**Одбор за људска и мањинска права и равноправност полова:**

- Учешће председнице Одбора на Конференцији Повереника за заштиту равноправности поводом Међународног дана толеранције, која је одржана 18. новембра 2019. године у Београду;

- Учешће чланова Одбора на Радионици о постлегислативном надзору која је одржана у Београду, 18-20. новембра 2019. године, у организацији Вестминстерске фондације за демократију;

- Учешће чланице Одбора на 2. састанку на тему могуће сарадње у припреми и спровођењу пројеката у оквиру националних и ЕУ конкурса усмерених на деловање националних мањина, који је одржан 6. децембра 2019. године у Скупштини АП Војоводине, у организацији Националног савета словачке националне мањине;

- Учешће председнице Одбора на Седмој националној конференицји Женске парламентарне мреже под називом „Не у мом парламенту“, која је одржана 14. децембра 2019. године у Дому Народне скуштине.

**Одбор за привреду, регионални развој, трговину, туризам и енергетику:**

- Др Александра Томић, заменик председника Одбора за привреду, регионални развој, трговину, туризам и енергетику, поднела је уводно излагање на тему: „Преглед резултата у области енергетске ефикасности у Србији“, на конференцији ГИЗ, одржаној 15. јануара 2019. године у Београду;

- Чланови Одбора за привреду, регионални развој, трговину, туризам и енергетику, учествовали су на Пленарној сесији Националног конвента ЕУ, одржаној 18. јануара 2019. године, у Народној скупштини;

- Чланови Одбора за привреду, регионални развој, трговину, туризам и енергетику, учествовали су на Конференцији о обновљивим изворима енергије, која је одржана 21. и 22. марта 2019. године у Привредној комори Србије;

- Чланови Одбора за привреду, регионални развој, трговину, туризам и енергетику, учествовали су на округлом столу, у организацији Мисије ОЕБС, o извозу оружја и Уговору о трговини оружјем, одржаном 11. априла 2019. године у Београду;

- Снежана Б. Петровић, председник Одбора за привреду, регионални развој, трговину, туризам и енергетику, отворила је Међународну конференцију Комисије за заштиту конкуренције: „Унапређење политике конкуренције“, одржану поводом Дана конкуренције, 12. априла 2019. године, у Београду;

- Др Александра Томић, председник Парламентарног форума за енергетску политику Србије, отворила је међународну конференцију Smart City Conference SEE 2019, која је одржана 23. маја 2019. године, у Хотелу Метропол, у Београду;

- На позив др Александре Томић, председника Парламентарног форума за енергетску политику Србије, чланови Одбора за привреду, регионални развој, трговину, туризам и енергетику, учествовали су на конференцији под називом *Science Meets Parliaments,* Панел сесија 1: ”Обновљиви извори енергије”, која је одржана 10. јула 2019. године, у Народној скупштини;

- Чланови Одбора за привреду, регионални развој, трговину, туризам и енергетику, учествовали су на јавном слушању Одбора за пољопривреду, шумарство и водопривреду, на тему „Стање вода у Србији“, које је одржано 19. септембра 2019. године у Малој сали Дома Народне скупштине;

- Председник и чланови Одбора за привреду, регионални развој, трговину, туризам и енергетику, учествовали су на Седмом састанку Парламентарног форума за енергетску политику Србије, којим је председавала др Александра Томић, председник ПФЕПС, одржаном 6. децембра 2019. године у Народној скупштини.

**Одбор за финансије, републички буџет и контролу трошења јавних средстава:**

- Студијска посета Одбора за финансије, републички буџет и контролу трошења јавних средстава Народне скупштине Републике Србије и представника Државне ревизорске институције Републици Српској, 27. и 28. фебруар 2019. године, Бања Лука, Република Српска. Тема студијске посете је однос врховних ревизорских институција и парламената, односно надлежних одбора. У делегацији Одбора су били: др Александра Томић, председник Одбора, чланови Одбора: Верољуб Арсић, Зоран Бојанић, Горан Ковачевић, Соња Влаховић, Србислав Филиповић, Момо Чолаковић, Милан Лапчевић, Зоран Деспотовић и Тања Дамњановић Томашевић;

- Семинар о економској политици и изградњи капацитета у организацији Међународног монетарног фонда, Беч, Аустрија, 1. и 2. април 2019. године.Семинару су присуствовали др Александра Томић, Горан Ковачевић, Оливера Пешић и проф.др Милорад Мијатовић;

- Радионица о Нацрту понашања учесника у лобирању, у организацији ОЕБС и Агенције за борбу против корупције, која је одржана 25. јула 2019. године, у хотелу „Хајат“, Београд. Радионици су присуствовали др Александра Томић, Горан Ковачевић, Тања Дамјановић Томашевић, Оливера Пешић и Соња Влаховић;

- Радни састанак: Врховна ревизорска институција и циљеви одрживог развоја, у организацији Државне ревизорске институције и ГИЗ, који је одржан 18. новембра 2019. године, у хотелу „Метропол“, Београд. Састанку су присуствовали др Александра Томић и Горан Ковачевић;

- Свечаност поводом окончања прве две фазе Пројекта „Јачање надзорне улоге и јавности у раду Народне скупштине“ у организацији УНДП, одржане 4. децембра 2019. године, у хотелу „Метропол“, Београд. Свечаности је присуствовала др Александра Томић;

- Међународна конференција „Иновативни одговори на актуелне изазове у области спречавања корупције“, у организацији Агенције за борбу против корупције, одржане 12. децембра 2019. године, у Дому Народне скупштине Републике Србије. Конференцији је присуствовала др Александра Томић;

- Свечаност поводом обележавања 175 година од оснивања Главне контроле у Републици Србији, у организацији Државне ревизорске институције а под покровитељством председника Републике Србије, одржане 25. децембра 2019. године, у Народном позоришту, Београд. Свечаности су присуствовали: др Александра Томић, Горан Ковачевић, Зоран Бојанић и Момо Чолаковић.

**Одбор за одбрану и унутрашње послове:**

- Дана 5. јуна 2019. године, народна посланица Дубравка Филиповски, члан Одбора, учествовала је, као представница Одбора, на Регионалној конференцији о управљању и реформи сектора безбедности у Југоисточној Европи. Конференција је одржана 4. и 5. јуна у Београду, у организацији ОЕБС и Словачке Републике у склопу њеног председавања ОЕБС.

**Одбор за културу и информисање:**

- Председник Одбора за културу и информисање, господин Мирко Крлић учествовао је на једнодневној студијској посети јавном емитеру Аустрије ОРФ-у (Österreichischer Rundfunk), 3. априла 2019. године у организацији регионалног пројекта под називом „Јавни медијски сервиси на Западном Балкану“;

- Члан Одбора за културу и информисање, госпођа Наташа Михаиловић Вацић, учествовала је на регионалној конференцији о финансирању јавних медијских сервиса у Сарајеву, 28. маја 2019. године у организацији регионалног пројекта под називом „Јавни медијски сервиси на Западном Балкану“;

- Председник Одбора за културу и информисање, господин Мирко Крлић учествовао је на Другом Заседању Комисије за сарадњу Народне скупштине Републике Србије и Свекинеског народног конгреса НР Кине, које се одржало од 25. до 31. маја 2019. године, у Пекингу, НР Кина;

- Председник Одбора за културу и информисање, господин Мирко Крлић учествовао је на четвртој седници Комисије за сарадњу између Народне скупштине Републике Србије и Државне Думе Федералне скупштине Руске Федерације, која се одржала у Београду 3. јуна 2019. години;

- Председник Одбора за културу и информисање, господин Мирко Крлић учествовао је у студијској посети јавном емитеру Републике Словеније РТВСЛО, као и на средњорочном састанку Управног одбора Регионалног пројекат подршке јавним медијским сервисима на западном Балкану, који се одржао у Љубљани, Словенија, 19-20. јуна 2019. године;

- Председник Одбора за културу и информисање, господин Мирко Крлић учествовао је на 21. Цетињском парламентарном форуму, који се одржао у Црној Гори, од 29. септембра до 1. октобра 2019. године, у Цетињу.

**Одбор за рад, социјална питања, друштвену укљученост и смањење сиромаштва:**

**-** Миланка Јевтовић Вукојичић учествовала је на Међународном дану толеранције, одржаном у Београду, 18. новембра 2019. године у организацији Повереника за заштиту равноправности.

**Одбор за здравље и породицу:**

- 19. јун 2019. године, Радни састанак у оквиру пројекта „Приступачност услуга женама са инвалидитетом које су преживеле насиље у резиденцијалним установама“, одржан у Хотелу Мама Схелтер Белграде, Кнез Михајлова 54, у организацији Иницијативе за права особа са менталним инвалидитетом МДРИ уз подршку Фонда УН за сузбијанје насилља над женама. Представник Одбора др Дарко Лакетић;

- 27. јули 2019. године, Проширена седница Главног одбора Савеза Удружења Добровољних Давалаца Крви Србије, одржана у Крагујевцу, на тему: „Добровољно давалаштво крви – тренутак и перспективе“, Представник Одбора проф. др Милан Кнежевић;

- 9. новембра 2019. у Крагујевцу, радни састанак са Савезом Удружења добровољних давалаца крви Србије, Представник Одбора проф. др Милан Кнежевић;

- 29.08-01.09.2019, Посета потпредседнице Нациналног комитета свекинеске народне политичке консултативне конференције НР КИНЕ Њ.Е. Госпође ЛИ БИН;

**-** 30. август 2019. године, Дом Народне скупштине, у делегацији НС др Дарко Лакетић, председник Одбора за здравље и породицу у делегацији НС др Дарко Лакетић;

- 17. септембар 20196. Дом НС, Група пријатељства Парламента Словеније, Франц Трчек, председник делегације, председник Одбора за здравље у Парламенту Словеније, састанак са др Дарком Лакетићем, проф. др Милан Кнежевић, др Драгана Баришић;

**-** 29. октобар 2019. године, Зграда НС, Батутови дани 2019. Имунизација у Србији – достигнућа прошлости, изазови садашњости, стремљења будућности, у организацији Института за јавно здравље „др Милан Јовановић Батут“, представник Одбора др Дарко Лакетић;

- 15. новембар 2019.године, Дом НС, Семинар Иновације и дигитализација у српском здравству , одржан у Дому НС, у организацији Новартиса, Астра Зенека, Министарства здравља, учествовао председник Одбора за здравље и породицу доц. др Дарко Лакетић, и чланови Одбора др Светлана Николић павловић, др Данијела Стојадиновић;

- 16. децембар 2019. године, Дом НС, у организацији Центра за заштиту жртава трговине људима у Београду, „Унапређење стручног поступка идентификације жртава трговине људима у Србији“.

**Одбор за дијаспору и Србе у региону:**

- Миодраг Линта, председник Одбора присуствовао је свечаном представљању наступа Републике Српске на 64. Међународном београдском сајму књига, на позив директора Представништва Републике Српске, 21. октобра 2019. године, Управна зграда Београдског сајма, Београд.

**Одбор за образовање, науку, технолошки развој и информатичко друштво:**

**-** Учешће Љубише Стојмировића, заменика председника Одбора на Међупарламентарним играма у Москви од 17. до 21. октобра;

- Присуство председника Одбора Муамера Зукорлића, 11. маја 2019. године, на међународном панелу у Врњачкој Бањи на тему: „Образовање данас, лица и наличја просветних система у региону “, који је организовала Унија синдиката просветних радника;

- Пријем делегације студената који студирају по „старом“ програму, од стране зам. председника Одбора Љубише Стојмировића, 14. јуна 2019. године;

- Пријем делегације Завода за уџбенике, 23. октобра од стране зам. председника Одбора Љубише Стојмировића.

**5.2.** **Међународна активност одбора**

**Одбор за уставна питања и законодавство:**

- 27. фебруара 2019. године председник Одбора за уставна питања и законодавство Ђорђе Комленски и заменик председника Одбора за уставна питања и законодавство Гордана Чомић састали су се у Дому Народне скупштине са делегацијом Одбора за спољне послове Европског парламента, коју је предводио председник Одбора Дејвид Макалистер. Састанку су присуствовали и представници Одбора за одбрану и унутрашње послове и Одбора за Косово и Метохију. Тема састанка била су питања владавине права, реформе правосуђа, слободе медија и борбе против корупције;

- 15. маја 2019. године председник Одбора за уставна питања и законодавство Ђорђе Комленски разговарао је у Народној скупштини са представницима Канцеларије за демократске институције и људска права Организације за европску безбедност и сарадњу (ОЕБС/ОДИХР), Лусином Бадалајн и Раулом Муресаном, о наредним корацима у спровођењу пројекта „Подршка изборима на Западном Балкану“, који спроводи ова организација;

- 25. јуна 2019. године председник Одбора за уставна питања и законодавство Ђорђе Комленски разговарао је у Народној скупштини са представницима Мисије ОЕБС у Србији о даљој процедури за измену Устава. Представници Мисије ОЕБС у Србији Иван Ескуива, Маурицио Салустро и Наташа Шакота интересовали су се за улогу овог Одбора у процесу усвајања уставних промена, као и за укључивање стручне и заинтересоване јавности у сам ток расправе о промени Устава. Председник Одбора Ђорђе Комленски упознао је саговорнике о наредним корацима и процедурама у Народној скупштини, након што је Одбор за уставна питања и законодавство на седници утврдио да је Предлог за промену Устава Републике Србије, који је поднела Влада, поднет од стране Уставом овлашћеног предлагача и у прописаном облику;

- 25. јуна 2019. године председник Одбора за уставна питања и законодавство Ђорђе Комленски разговарао је у Народној скупштини са заменицом шефа Делегације ЕУ у Србији Матејом Норчич Штамцар, о наредним корацима и процедурама који стоје пред Одбором и Народном скупштином, када је у питању промена Устава. Председник Одбора упознао је саговорницу са одржаном седницом Одбора за уставна питања и законодавство на којој је утврђено да је Предлог за промену Устава Републике Србије, који је поднела Влада, поднет од стране Уставом овлашћеног предлагача и у прописаном облику. Он је у разговору са Норчич Штамцар указао и на могућу методологију и наредне кораке по питању спровођења процедуре за промену Устава;

- 20. септембра 2019. године председник Одбора за уставна питања и законодавство Ђорђе Комленски разговарао је у Народној скупштини са парламентарном делегацијом Исламске консултативне скупштине Исламске Републике Иран, у којој су се налазили председник Одбора интерних регулатива и закона иранског парламента Голамрез Катеб, потпредседник Одбора Абас Папизаде Балнган и члан Одбора Али Акбари. Председник Одбора Ђорђе Комленски упознао је госте са динамичним променама законодавног система у Републици Србији, и у вези са тим о процедури предлагања и доношења закона. Истакао је да је у скупштинској процедури Предлог за промену Устава, који је поднела Влада, који се односи на положај правосуђа. Разговарано је и о везама две земље и њиховом унапређивању, начину рада народних посланика, поступку за гласање приликом доношења закона, као и о начину избора независних државних тела.

**Одбор за права детета:**

- Састанак потпредседника Народне скупштине Верољуба Арсића, члана Одбора за права детета са Нађат Мђид Маала, борцем за права детета и Специјалним известоцем Генералног секретара Уједињених нација за трговину децом, дечјом проституцијом и дечјом порнографијом од 2008. до 2012. године, чланом Националног Савета за људска права у Мароку, 13. фебруара 2019. године, Дом Народне скупштине, (састанак на иницијативу УНИЦЕФ-а у Републици Србији).

**Одбор за људска и мањинска права и равноправност полова:**

- Састанак чланова Одбора са делегацијом Одбора за етничке послове Свекинеског народног конгреса, 23. маја 2019. године у Дому Народне скупштине;

- Учешће чланица Одбора Миланке Јевтовић Вукојичић и Весне Ивковић у пратњи делегације Одбора за етничке послове Свекинеског народног конгеса приликом посете општини Ковачица, Скупштини Аутономне покрајине Војводине и састанку са представницима националних савета националних мањина, 24. маја 2019. године (Ковачица, Нови Сад);

- Учешће чланице Одбора Олене Папуге на семинару „Ангажовање парламената у области људских права - одређивање примера добре праксе и нових могућности за деловање“ од 24. до 26. јуна 2019. године, у Палати нација у Женеви, у организацији Интерпарламентарне уније и Канцеларије Високог комесара за људска права Уједињених нација;

- Састанак чланова Одбора са шефом Мисије Савета Европе у Србији  Тобиасом Флесенкемпером, 1. јула 2019. године у Дому Народне скупштине;

- Састанак председнице Одбора Јасмине Каранац са Џоном Клејтоном, шефом Одељења за демократизацију Мисије ОЕБС-а у Србији, 25 јула 2019. године у Дому Народне скупшине;

- Састанак председнице Одбора Јасмине Каранац са представницима канцеларије Вестминстерске фондације за демократију, 19. јула 2019. године у Дому Народне скупшине;

- Састанак чланова Одбора са посланицом Парламента Републике Француске Летицијом Авиом, 18. септембра 2019. године, у Дому Народне скупштине;

- Учешће чланице Одбора Олене Папуге на 1. састанку на тему могуће сарадње у припреми и спровођењу пројеката у оквиру националних и ЕУ конкурса усмерених на деловање националних мањина, који је одржан 1. октобра 2019. године у Винковцима, Република Хрватска, на позив Вуковарско-сријемске жупаније;

- Учешће чланице Одбора Љупке Михајловске на Конференцији „Борба против трговине људима на Западном Балкану“ и на 11. заседању „Женског парламента“ 28. и 29. новембра 2019. године у Подгорици, Црна Гора, у организацији Одбора за родну равноправност Скупштине Црне Горе *(на овим догађајима су присуствовале и Олена Папуга и Марија Јањушевић испред Женске парламентарне мреже, а такође су чланице Одбора).*

**Одбор за привреду, регионални развој, трговину, туризам и енергетику:**

- Народни посланик Снежана Р. Петровић, члан Одбора за привреду, регионални развој, трговину, туризам и енергетику Народне скупштине и народни посланик Жарко Мићин, учествовали су на редовном годишњем састанку Парламентарног пленума Енергетске заједнице (ППЕнЗ) и Одбора Европског парламента за индустрију, истраживање и енергетику, одржаном 19. фебруара 2019. године, у Европском парламенту, у Бриселу, Белгија. Снежана Р. Петровић учествовала је, истог дана, и на Трећем парламентарном Форуму Југоисточне Европе о енергетској ефикасности и клими, на позив и у организацији ГИЗ. Тема оба састанка је била „Чиста енергија за све Европљане: Шта је следеће пред Енергетском заједницом“;

- Делегација Народне скупштине, коју је предводио, Верољуб Арсић, потпредседник Народне скупштине, учествовала је на Другом заседању Комисије за сарадњу Народне скупштине Републике Србије и Свекинеског народног конгреса Народне Републике Кине, одржаном од 25. до 31. маја 2019. године у Пекингу, Кина. Снежана Б. Петровић, председник Одбора за привреду, регионални развој, трговину, туризам и енергетику, учествовала је у раду заседања на тему: „Право време за иновације и остварење снова“: Пројекти из области привреде и инфраструктуре и предлози за даљи развој билатерлане економске сарадње;

- Проф. др Владимир Маринковић, потпредседник Народне скупштине и члан Одбора за привреду, регионални развој, трговину, туризам и енергетику, учествовао је на Четвртом заседању Комисије за сарадњу Народне скупштине Републике Србије и Државне думе Руске Федерације, на тему „Сарадња Србије и Русије у области енергетике“. Заседање је одржано 3. јуна 2019. године, у Народној скупштини;

- Народни посланици Снежана Пауновић и Горица Гајић, чланови Одбора за привреду, регионални развој, трговину, туризам и енергетику, учествовале су на Интерпарламентарној конференцији о стабилности, економској координацији и управљању у Европској унији, која је у оквиру парламентарне димензије председавања Финске Саветом ЕУ, одржана 30. септембра и 1. октобра 2019. године у Хелсинкију, Република Финска;

- Народни посланици Снежана Р. Петровић и Владимир Ђурић, чланови Одбора за привреду, регионални развој, трговину, туризам и енергетику, учествовали су на **„**19-том Интерпарламентарном састанку о обновљивим изворима енергије и енергетској ефикасности (ИПМ19)“, који је одржан 22. и 23. новембра 2019. године, у Хелсинкију, у Републици Финској;

- Народни посланик Снежана Р. Петровић, члан Одбора за привреду, регионални развој, трговину, туризам и енергетику и народни посланик Жарко Мићин, учествовали су на Другом годишњем састанаку Парламентарног пленума Енергетске заједнице и Четвртом парламентарном Форуму Југоисточне Европе о енергетској ефикасности и клими, који су одржани 11. и 12. децембра 2019. године, у Кишињеву, Република Молдавија.

**Одбор за просторно планирање, саобраћај, инфраструктуру и телекомуникације:**

**-** Катарина Ракић, председник Одбора, и Снежана Б. Петровић, члан Одбора, учествовале су у студијској посети Словенији од 12 -15. маја 2019. године. Циљ посете је био упознавање народних посланика и представника стручне службе парламената из Западног Балкана са најбољим праксама у области одрживе урбане мобилности и планирању саобраћаја на примеру града Љубљане. Представник стручне службе је била Биљана Илић, начелник у Одељењу за економско-финансијска питања и секретар Одбора за Одбора за просторно планирање, саобраћај, инфраструктуру и телекомуникације;

- Стефана Миладиновић, заменик председника Одбора присуствовала je манифестацији поводом обележавања Европске недеље мобилности 2019, која је одржана 20. септембра 2019. године у Скопљу, Северној Македонији, у организацији Школе за политичке студије Савета Европе из Северне Македоније у сарадњи са Парламентом Северне Македоније.

**Одбор за финансије, републички буџет и контролу трошења јавних средстава:**

- Студијска посета чланова Одбора за финансије, републички буџет и контролу трошења јавних средстава и представника Државне ревизорске инстутуције Републици Српској, у периоду 27-28. фебруар 2019. године.Тема студијске посете је однос врховних ревизорских институција и парламентарних надлежних одбора.

У оквиру ове студијске посете одржан је:

1. заједнички састанак чланова Одбора за финансије, републички буџет и контролу трошења јавних средстава Народне скупштине Републике Србије и чланова Одбора за финансије и буџет и Одбора за ревизију Народне скупштине Републике Српске у присуству представника Државне ревизорске институције Републике Србије и Главне службе за ревизију јавног сектора Републике Српске. Тема састанка је била размена искустава у вези односа врховних ревизорских институција и парламената као и будућа парламентарна сарадња одбора и иницијативе за сарадњу са надлежним институцијама .Састанак је одржан у 27. фебруара 2019. године у Народној скупштини Републике Српске у Бања Луци.

2. заједничка седница Одбора за финансије, републички буџет и контролу трошења јавних средстава Народне скупштине Републике Србије и Одбора за финансије и буџет и Одбора за ревизију Народне скупштине Републике Српске, одржана 28. фебруара 2019. године у Народној скупштини Републике Српске у Бања Луци;

- Састанак чланова Одбора за финансије, републички буџет и контролу трошења јавних средстава са делегацијом парламента Северне Македоније, одржан 18. марта 2019. године, у Дому Народне скупштине Републике Србије. Тема састанка је била оснивање Парламентарне буџетске канцеларије у парламенту Северне Македоније и размена искустава са члановима одбора оба парламента;

- Састанак председника Одбора др Александре Томић са директором „ Пројекат за одговорну власт“ USAID Жаклин Вилијамс Бриџерс, одржан 21. марта 2019. године, у Дому Народне скупштине Републике Србије. Тема састанка била је договор у вези студијске посете делегације Одбора за финансије, републички буџет и контролу трошења јавних средстава и Државне ревизорске институције Конгресу САД;

- Учешће чланова Одбора за финансије, републички буџет и контролу трошења јавних средстава на семинару о економској политици и изградњи капацитета, у Бечу од 1-2. априла 2019. године, у организацији Међународног монетарног фонда. На семинару су учествовали следећи чланови Одбора: председник Одбора др Александра Томић, члан Горан Ковачевић, члан Оливера Пешић и члан Милорад Мијатовић;

- Одбор за финансије, републички буџет и контролу трошења јавних средстава је 16. априла 2019. године одржао тематску седницу на којој су представници ОЕЦД/СИГМА одржали презентацију „Колегијални преглед врховне ревизорске институције и његов значај за одговорност и транспарентност“. Седница је одржана у Дому Народне скупштине у присуству представника Државне ревизорске институције;

- Одбор за финансије, републички буџет и контролу трошења јавних средстава је 16. маја 2019. године одржао тематску седницу на којој је обављен разговор са представницима Мисије Међународног монетарног фонда поводом друге ревизије Аранжмана у оквиру Инструмента за координацију политика (PCI) и консултације по члану 4. Статута ММФ. Седница је одржана у Дому Народне скупштине;

- Састанак чланова Одбора за финансије, републички буџет и контролу трошења јавних средстава са представницима УНДП, одржан је 6. јуна 2019. године, у Врднику. Тема састанка је нови пројекат УНДП, тачније представници УНДП су информисали присутне да је, као резулатат досадашње изразито успешне сарадње са Народном скупштином и надлежним одбором за финансије, републички буџет и контролу трошења јавних средстава, одобрена и трећа фаза пројекта „Јачање надзорне функције и јавности у раду Народне скупштине“, у периоду 2020-2022. године и позвали председника Одбора и друге народне посланике да изнесу своје утиске о сарадњи, односно да искажу будуће циљеве;

- Састанак председника Одбора за финансије, републички буџет и контролу трошења јавних средстава др Александре Томић са представницима ОЕЦД/СИГМА, одржан 11. јула 2019. године. Тема састанка су главни ревизијски поступци и праксе и однос са спољним заинтересованим странама у оквиру колегијалног прегледа врховне ревизорске институције и његовог значаја за одговорност и транспарентност. Састанак је одржан у Дому Народне скупштине у присуству представника Државне ревизорске институције.

**Одбор за одбрану и унутрашње послове:**

- Заједничка делегација Одбора за одбрану и унутрашње послове и Одбора за контролу служби безбедности, у саставу Дубравка Филиповски, члан Одбора за одбрану и унутрашње послове и Игор Бечић, председник Одбора за контролу служби безбедности и члан Одбора за одбрану и унутрашње послове, учествовала је на Годишњем састанку представника скупштинских одбора за одбрану и безбедност Југоисточне Европе, који је, од 4. до 6. новембра 2019. године, одржан у Тирани (Република Албанија).

**Одбор за контролу служби безбедности:**

- Заједничка делегација Одбора за контролу служби безбедности и Одбора за одбрану и унутрашње послове, у саставу Игор Бечић, председник Одбора за контролу служби безбедности и члан Одбора за одбрану и унутрашње послове и Дубравка Филиповски, члан Одбора за одбрану и унутрашње послове, учествовала је на Годишњем састанку представника скупштинских одбора за одбрану и безбедност Југоисточне Европе, који је, од 4. до 6. новембра 2019. године, одржан у Тирани (Република Албанија).

**Одбор за дијаспору и Србе у региону:**

- Миодраг Линта, председник Одбора за дијаспору и Србе у региону, и Александар Марковић, члан Одбора, учешће на свечаној Светосавској академији поводом националног празника Срба у Македонији, 26. јануар Куманово, и 27. јануар 2019. године, Скопље, Република Северна Македонија. Организатор Организациони одбор за обележавање националног празника Срба Македоније;

- Александар Чотрић, члан Одбора за дијаспору и Србе у региону, учешће на обележавању Светог Саве, националног празника српске заједнице у Републици Северној Македонији, 9-10. фебруар 2019. године, Тетово. Организатор Регионални одбор за Тетово Српске заједнице у РС Македонији;

- Александар Чотрић, члан Одбора за дијспору и Србе у региону учешће на конференцији Парламентарне мреже за политику дијаспоре „Улога дијаспоре у развоју цивилног друштва“ 21-23. марта 2019. године, Варшава, Пољска. Организатор Парламентарна мрежа за политику дијаспоре;

- Миодраг Линта, председник Одбора за дијаспору и Србе у региону, присуство на обележавању Дана пробоја логораша у Јасеновцу, Република Хрватска, комеморација одржана 12. априла 2019. године у Спомен подручју Јасеновац. Организатор Српско Народно Вијеће;

- Миодраг Линта, председник Одбора за дијаспору и Србе у региону, присуство на обележавању празника Светог великомученика и Побједоносца Георгија, 5-6. маја 2019. године, Беране, Црна Гора. Организатор православни Епископ будимљанско-никшићки;

- Миодраг Линта, председник Одбора за дијаспору и Србе у региону, учешће на Другом форуму дијаспоре, 30-31. маја 2019. године, Бања Лука, Република Српска, БиХ. Организатор председник Републике Српске;

- Миодраг Линта, председник Одбора за дијаспору и Србе у региону, присуство на Јањском вишебоју, 20-21. јула 2019. године, Стројице, општина Шипово, Република Српска. Организатор Скупштина Општине Шипово;

- Миодраг Линта, председник Одбора за дијаспору и Србе у региону, учешће на Народном збору поводом Дана устанка 27. јула 1941. године, Срб, Република Хрватска, одржаног дана 27. јула 2019. године. Организатор Српско Народно Вијеће и Савез антифашистичких бораца и антифашиста Хрватске;

- Александар Чотрић, члан Одбора за дијспору и Србе у региону учешће на конференцији Парламентарне мреже за политику дијаспоре „Економски потенцијал дијаспоре“ 17-19. септембра 2019. године, Аман, Јордан. Организатор Парламентарана мрежа за политику дијаспоре;

- Миодраг Линта, председник Одбора за дијаспору и Србе у региону, учешће на другој седници Скупштине Савеза српских удружења „Завичај“ из Бања Луке 7. децембра 2019. године, Гламоч, Федерација БиХ, БиХ. Организатор Савез српских удружења „Завичај“ из Бања Луке;

**-** Миодраг Линта, председник Одбора за дијаспору и Србе у региону, учешће на Осмом конгресу Привредникових стипендиста и српске омладине, 14. децембар 2019. године, Загреб, Република Хрватска. Организатор Српско привредно друштво „Привредник“ у Загребу, Република Хрватска.

**Одбор за културу и информисање:**

- 14. марта 2019. године, председник Одбора, Муамер Зукорлић и председник Одбора за културу и информисање, Мирко Крлић одржали су састанак са помоћницом државног секретара САД, Мери Ројс о сарадњи две државе у области образовања;

- Сусрет чланова Одбора, 19. марта, са делегацијом Одбора за науку, образовање, културу, омладину и спорт Посланичког дома Републике Чешке;

- 27. марта 2019. године, председник Одбора, Муамер Зукорлић одржао је састанак са Јанином Хребичковом, специјалном изасланицом министра спољних послова за Западни Балкан Чешке Републике;

- Сусрет делегације Одбора, 23. маја 2019. са делегацијом Одбора за етничке послове Свекинеског народног конгреса;

- Сусрет, 20. јуна 2019. године, председника Одбора, Муамера Зукорлића са шефом Мисије Савета Европе у Србији, Тобиасом Флесенкемпером.

**5.3. Учешће запослених у Сектору за законодавство у радним групама и комисијама Народне скупштине**

**Одбор за уставна питања и законодавство:**

- Александра Шашо, координатор Радног тима за имплементацију Пројекта „Успостављање система за континуирано и одрживо унапређење радних процеса у Служби Народне скупштине“.

**Одбор за административно-буџетска и мандатно-имунитетска питања:**

- Запослени учествују у раду Дисциплинске комисије и Радне групе за сарадњу Службе Народне скупштине са NDI.

**Одбор за правосуђе, државну управу и локалну самоуправу:**

- Сања Пецељ је председник Жалбене комисије Народне скупштине.

**Одбор за људска и мањинска права и равноправност полова:**

- Ангажовање у вези активности ГОПАК-а (Глобална организација парламентараца за борбу против корупције).

**Одбор за финансије, републички буџет и контролу трошења јавних средстава:**

- Миланка Покрајац је Одлуком генералног секретара број 02 – 3309/18 од 25. октобра 2018. године, одређена за члана Радног тима за имплементацију пројекта „Успостављање система за континуирано и одрживо унапређење радних процеса у Служби Народне скупштине“, образованог и непосредно је ангажована на писању процедура Сектора за законодавство.

**Одбор за одбрану и унутрашње послове:**

- Ирена Косић одређена je за заменика члана Радне групе поводом праћења и спровођења Акционог плана за спровођење иницијативе Партнерство за отворену управу у Републици Србији за период 2018-2020. године и за стручну подршку у вези са радом Националног огранка Глобалне организације парламентараца за борбу против корупције у Србији (GOPAC).

**Одбор за Косово и Метохију:**

- Запослени учествују у раду Радне групе за прикупљање чињеница и доказа у расветљавању злочина над припадницима српског народа и осталих националних заједница на Косову и Метохији.

**Одбор за дијаспору и Србе у региону:**

**-** Горица Дуркалић учествује у раду Радне групе за обезбеђивање услова за примену општих мера заштите тајних података и Комисије за уништавање тајних података;

- Биљана Милосављевић учествује у раду Радног тима за имплементацију пројекта „Успостављање система за континуирано и одрживо унапређење радних процеса у служби Народне скупштине“.

**Одбор за заштиту животне средине:**

- Милица Башић је члан Жалбене комисије, Радног тима за имплементацију пројекта „Успостављање система за континуирано и одрживо унапређење радних процеса у Служби Народне скупштине“, председник Радне групе за израду акта о изменама и допунама Правилника о унутрашњој организацији и систематизацији радних места у Служби НС и члан Радне групе Службе НС за сарадњу са Националним демократским институтом.

**Одбор за здравље и породицу:**

- Божана Војиновић и Слађана Велимировић раде послове секретара и заменика секретара у Комисији за истрагу последица НАТО бомбардовања 1999. године по здравље грађана Србије, као и утицај на животну средину, са посебним освртом на последице које је оставила употреба пројектила са осиромашеним уранијумом**;**

- Божана Војиновић, члан је Дисциплинске Комисије службе НС 03 број:116-2867/19 од 22. новембра 2019.године.

Руководилац Сектора за законодавство

\_\_\_\_\_\_\_\_\_\_\_\_\_\_\_\_\_\_

Радослав Вујовић,

помоћник генералног секретара